CELEX: 62008TN0343
Language: sk
Date: 2008-08-19 00:00:00
Title: Vec T-343/08: Žaloba podaná 19. augusta 2008 – Arkema France/Komisia

8.11.2008   
            
            
               SK
            
            
               Úradný vestník Európskej únie
            
            
               C 285/44
            
         Žaloba podaná 19. augusta 2008 – Arkema France/Komisia
   (Vec T-343/08)
   (2008/C 285/81)
   Jazyk konania: francúzština
   Účastníci konania
   
      Žalobkyňa: Arkema France (Colombes, Francúzsko) (v zastúpení: A. Winckler, S. Sorinas Jimeno a H. Kanellopoulos, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť na základe článku 230 ES rozhodnutie prijaté Komisiou Európskych spoločenstiev z 11. júna 2008 vo veci COMP/38.695, pokiaľ ide o Arkema,
            
         
               —
            
            
               subsidiárne zrušiť alebo znížiť na základe článku 229 ES pokutu, ktorá jej bola uložená týmto rozhodnutím,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Touto žalobou sa žalobkyňa domáha čiastočného zrušenia rozhodnutia Komisie K(2008) 2626 v konečnom znení z 11. júna 2008 vo veci COMP/38.695 – Chlorečnan sodný, ktorým Komisia konštatovala, že niektoré podniky, vrátane žalobkyne, porušili článok 81 ods. 1 ES a článok 53 ods. 1 Dohody o Európskom hospodárskom priestore tým, že si rozdelili objemy predajov, stanovili ceny, vymieňali si informácie o cenách a objemoch predajov citlivé z obchodného hľadiska a sledovali vykonávanie týchto protisúťažných dohôd na trhu chlorečnanu sodného v Európskom hospodárskom priestore.
   Na podporu svojej žaloby žalobkyňa uvádza štyri dôvody založené na:
   
               —
            
            
               porušení pravidiel týkajúcich sa pripísateľnosti porušenia, ktorého sa dopustila dcérska spoločnosť jej materskej spoločnosti v rozsahu, v akom sa Komisia dopustila nesprávneho posúdenia skutkových okolností tým, že tvrdila, že Elf Aquitaine mala rozhodujúci vplyv na obchodnú politiku žalobkyne,
            
         
               —
            
            
               porušení práv na obranu žalobkyne, ako aj zásad proporcionality, non bis in idem, rovnosti zaobchádzania a riadnej správy vecí verejných, keď suma pokuty žalobkyne bola zvýšená o 90 % z dôvodu recidívy,
            
         
               —
            
            
               neuznaní hodnoty informácií poskytnutých žalobkyňou na základe oznámenia o zhovievavosti z roku 2002 (1) v rozsahu, v akom mala mať žalobkyňa prospech zo zníženia pokuty vo výške 30 až 50 %, a
            
         
               —
            
            
               nesprávnom právnom posúdení a nesprávnom posúdení skutkových okolností, ako aj porušení zásad riadnej správy vecí verejných, proporcionality a rovnosti zaobchádzania, keďže Komisia neznížila pokutu udelenú žalobkyni z titulu jej spolupráce v priebehu správneho konania.
            
         
      (1)  Oznámenie Komisie o oslobodení od pokút a znížení pokút v prípadoch kartelov (Ú. v. ES 2002, C 45, s. 3; Mim. vyd. 08/002, s. 155).